נרקיסיים

נרקיסיים (שם מדעי: .Amaryllidaceae <small>J.St.-Hil</small>) היא משפחה של צמחים רב-שנתיים בעלי בצל (גאופיטים) המונה בין 71 ל-82 סוגים וכ-2,350 מינים, ונפוצה באזורים הטרופים, הסובטרופיים וגם באזורים הממוזגים<ref></ref><ref></ref>. 

== מורפולוגיה ==
למשפחה מספר תכונות משותפות: 

הצמח גאופיטים בעלי בצל או לעיתים רחוקות בעלי קנה שורש. 

העלים פשוטים, מסורגים (alternate) סדורים על הגבעול בשתי שורות (distichous) ולעיתים רחוקות בצורה לולינית (spiral). העלים דמוי סרגל או רצועה מרוכזים בבסיס הגבעול.

התפרחות הם סוככיים (תפרחת אשכול אשר עוקצי פרחיה יוצאים מנקודה אחת של הציר) הנישאים על עמוד תפרחת שלאורכו אין עלים.

הפרחים בעלי שישה עלי עטיף כותרתיים מסודרים בשני דּוּרִים, בדרך כלל עלי העטיף דומים האחד לשני בצורתם וצבעם. הפרחים בעלי שישה אבקנים ושחלה תחתית. 

הפרי הוא הלקט (capsule), דהיינו, הוא על פי רוב פרי יבש בן מגורה אחת או יותר, שמכיל זרעים מרובים, מתפתח משני עלי שחלה מאוחים או יותר, ונפתח עם הבשלתו כדי לשחרר את זרעיו על ידי קשוות. הפתיחה היא פְּתִיחָה חוֹצַת מְגוּרָה (loculicidal) - בדרך כלל הסדק מתחיל מהקודקוד כלפי מטה ומשם הוא נמשך לאורך תפר הגב של כל עלה שחלה. 

הזרעים בעלי קליפה המכוסה קליפת הזרעים עם קרום פיטומלן (חומר פחמני שחור, לא פעיל, עשיר בפחמן וחסר חנקן). 

==טקסונומיה==

בעבר מוינו הנרקיסיים תחת סדרת השושנאים, כאשר ההפרדה היחידה בינם לבין משפחת השושניים הגדולה היה במיקום השחלה. מערכות מיון מודרניות כגון APG ביצעו בדיקות גנטיות וקבעו שני מיונים אפשריים לנרקיסיים: האחד הוא איחוד עם משפחת השומיים (הכוללת את השום והבצל) והשני הוא כמשפחה נפרדת. בשני המקרים, נמצאים הנרקיסיים תחת סדרת האספרגאים. 

הסוג כחלית (Ixiolirion) פוצל ממשפחת הנרקיסיים ונחשב למשפחה נפרדת - כחליתיים (Ixioliriaceae <small>Nakai</small>). משפחה זו מונה סוג אחד בישראל ובעולם ובה 4 מינים. אחד גדל בישראל והוא כחלית ההרים<ref></ref><ref></ref>. מין זה נבדל מהמינים של הנרקיסיים בפקעת עטופה ולא בבצל, בגבעול עלוותי ולא בעמוד תפרחת חסר עלים ובהיעדר אלקלואידים ברקמותיו<ref></ref>.

==צמחי הנוי מקרב הנרקסיים==

מבין עשרות הנרקיסיים, בולטים הסוגים הבאים, המגודלים כצמחי נוי:

*אמריליס (Amaryllis) - מוצאו מפרובינציות הכף בדרום אפריקה.
*קליביה (Clivia) - 
*היפהסטרום (Hippeastrum) -
*חבצלת (Pancratium) - ראו ערך מורחב.
*נרקיס (Narcissus) - ראו ערך מורחב.
*חלמונית (Sternbergia) - ראו ערך מורחב.
*גלנתוס (Galanthus) (פתיתי שלג)
*קרינון (Crinum)
*ספרקליה (Sprekelia)
*הינומית (Hymenocallis)
*ליקוריס (Lycoris)
*אגפנתוס - שושנת הנילוס (Agapanthus) - ראו ערך מורחב.

==הסוגים והמינים בר בישראל==
בארץ ישראל צומחים רק שישה סוגים של נרקיסיים: 
#חלמונית (.Sternbergia Waldst. & Kit) הסוג מונה 8 מהם שלושה מינים בישראל : חלמונית זעירה, חלמונית גדולה חלמונית צהובה היא צמח נוי שאינו גדל בבר.
#נרקיס (.Narcissus <small>L</small>) - הסוג מונה 74 מהם 2 מינים בישראל: נרקיס מצוי ונרקיס סתווי.
#חבצלת (.Pancratium <small>Dill. ex L</small>) - הסוג מונה 24 מהם 2 מינים בישראל: חבצלת החוף וחבצלת הנגב.
#בת-חבצלת (.Vagaria <small>Herb</small>) - הסוג מונה 2 מינים ומהם אחד בישראל: בת-חבצלת קטנת פרחים.
#שום (.Allium <small>L</small>) - הסוג מונה 1,063 מהם 49 מינים בישראל. ראו ערך מורחב.
#אחישום (Nothoscordum × borbonicum <small>Kunth</small>) - הסוג מונה 89 מינים, רק אחד מהם, שמוצאו מצפון מזרח ארגנטינה - אחישום מצוי - עשב רע הפורח בין סוף מרץ עד סוף ספטמבר, בעיקר בקיץ, בגינות נוי, עציצים ואדניות.
#כחלית (מין בודד - כחלית ההרים) -הסוג כחלית (Ixiolirion) פוצל ממשפחת הנרקיסיים ונחשב למשפחה נפרדת - כחליתיים (Ixioliriaceae <small>Nakai</small>). ראו לעיל פרק טקסונומיה.

== קישורים חיצוניים ==

* 
* [http://flowersinisrael.com/FamAmaryllidaceae.html משפחת הנרקיסיים] פרחי בר בארץ ישראל

==הערות שוליים==

*
קטגוריה:צמחים שתוארו ב-1805
קטגוריה:טקסונים שתוארו בידי ג'ין הנרי גא'ום סיינט-הילייר
קטגוריה:משפחות צמחים